

**Коледна Виена – 5 дневна -**

в хотел Ibis Wien Mariahilf 3\* само на 500 метра от най-голямата търговска улица на Виена

*„Разноцветни лампички, песни, малки базарчета, на които може да опитате всевъзможни вкусотийки, или да се стоплите с чаша греяно вино. Дори Дядо Коледа не носи в шейната си толкова празнично настроение, колкото*[*Виена*](http://www.peika.bg/Viena_l.ct_i.43747.html)***.****“*

Автобусна програма 5 дни / 4 нощувки

**Дата:** 23.12.2014 г.

Цена: 201 евро / 393 лева

**Цената включва:**

* 2 нощувки със закуски в Ibis Wien Mariahilf 3\* само на 500 метра от Mariahilfe Strasse - най-голямата търговска улица на Виена( <http://www.accorhotels.com/gb/hotel-0796-ibis-wien-mariahilf/index.shtml> );
* 2 нощувки със закуски в хотел 3\* Будапеща;
* транспорт с комфортен автобус;
* екскурзоводско обслужване;
* туристическа обиколка на Будапеща, Братислава, Виена

**Цената не включва:**

* Доплащане за единична стая – 72 евро ;
* Медицинска застраховка за 5 дни с покритие 5000 евро за лица на възраст до 65 г - 5 лв, за лица на възраст от 65 г до 70 г - 8 лв, за лица на възраст от 70 г до 75 г – 10 лв, за лица на възраст от 75 г до 80 г – 15 лв;
* Разходка с корабче по река Дунав в Будапеща при минимум 25 туристи - 13 евро;
* Екскурзия до Мелк при минимум 25 туристи – 25 евро;
* Посещение на двореца „Шьонбрун” – 13.50 евро вход;
* Посещение на ресторант с традиционна унгарска атмосфера в Будапеща- 23 евро при минимум 25 души ( цената подлежи на препотвърждение );
* Възможност за организирана вечеря за посрещане на Коледа във Виена – 30 евро при минимум 25 души ( цената подлежи на препотвърждение );
* Входни такси за посещаваните туристически обекти

**С тази екскурзия ще посетите** : София - Будапеща – Братислава - Виена

Маршрут :2000 км.

**ТУРИСТИЧЕСКА ПРОГРАМА:**

**1 Ден ( 23.12.14 г. )- София – Будапеща**

Отпътуване от София за Унгария в 08.00 ч., от Националния стадион „Васил Левски” и в 08.30 ч. от автогара „Сердика”. Транзитно преминаване през Сърбия. Пристигане в Будапеща вечерта. По желание посещение на ресторант с традиционна унгарска атмосфера. Нощувка в Будапеща.

**2 Ден ( 24.12.14 г. )- Будапеща – Братислава- Виена**

Закуска. Панорамна обиколка на Будапеща: Площадът на героите, Музеят за изящните изкуства, Операта, Будайската крепост – Кралският дворец, Рибарските кули, катедралата “Св.Матиаш”, хълмът “Гелерт” с Цитаделата, Паметникът на свободата. Свободно време или по желание разходка с корбаче по р.Дунав/ 13 евро/. Отпътуване за Австрия. Попътно разглеждане на историческия център на Братислава: катедралата „Св. Мартин”, средновековната крепост, където днес е седалището на правителството на Република Словакия, Старото кметство, академия „Истрополитана”, Двореца на архиепископите. Настаняване в хотел. По желание , срещу допълнително заплащане – възможност за организирана вечеря за посрещане на Коледа .Нощувка.

**3 Ден** **( 25.12.14 г. ) - Виена**

ВЕСЕЛА КОЛЕДА !Закуска. Посещение на Коледната меса в Катедралата Св.Стефан. Панорамна обиколка на Виена: дворецът "Белведере", един от най-хубавите барокови образци в света, принадлежал на Хабсбургите; Виенската опера, където ежегодно се провежда оперен бал; Булевард "Рингщрасе", изграден на мястото на старата крепостна стена; дворецът Хофбург - зимната резиденция на Хабсбургите; Градския парк с паметника на Йохан Щраус – син; Парламентът със статуята на Атина Палада; Кметството - внушителна сграда в неоготически стил; Къщата на Хундертвасер с необичайните си апартаменти, следващи единствено природните форми; най-старият увеселителен парк в Европа "Пратер" със символа на Виена - Виенското колело; трите ръкава на р. Дунав; Уно сити със сградите на ООН. Свободно време за шопинг или по желание посещение на двореца „Шьонбрун” – една от най-красивите летни резиденции на австрийското императорско семейство.Нощувка .

**4 Ден ( 26.12.14 г. ) – Виена – Манастира Мелк - Будапеща**

Закуска. Пешеходен тур с програма в Стария град: Мария –Терезия – Плац; Паметника на Мария Терезия; Дворцовия комплекс Хофбург, където се намират Националната библиотека, Музеят на музикалните инструменти и оръжейната колекция на императора; пл. Грабен - сърцето на Стария град, с чумната колона; църквата "Св.Петър", готическата катедрала "Св.Стефан"- един от символите на Виена и най-значителната готическа сграда, съхраняваща несметни богатства. Свободно време или екскурзия по желание посещение на най-големия бенедиктински манастир Мелк основан в края XII век от Бабенбергите /25 евро на човек с включени входни такси/.  Връщане във Виена и отпътуване за Будапеща. Нощувка.

**5 Ден ( 27.12.14 г. ) – Будапеща – София**

Закуска. Отпътуване за България. Пристигане в София вечерта.

***Допълнителна информация:***

*Хотел Ibis Wien Mariahilf се намира само на 500 метра от Mariahilfe Strasse - най-голямата търговска улица на Виена. Кафе-барът и рецепцията работят денонощно. Достъпът до Wi-Fi интернет е безплатен на цялата територия на хотела.*

*Климатикът и кабелната телевизия за стандартни удобства за всички стаи. Във всяка ще намерите телефон и работно бюро.*

*Ресторант La Table сервира интернационална кухня в просторна обстановка. Можете да закусите с ястия на шведска маса от ранни зори до обедните часове.*

*Виенската гара Запад (West Station) е само на 350 метра, което Ви гарантира достъп до метролиния U3 и националните жп линии. Катедралата Свети Стефан се намира на 5 спирки от нея.*

*За 5 минути пеша от Ibis Mariahilf се стига до метростанция Gumpendorfer Straße, обслужваща линия U6. От нея можете да се придвижите до двореца Шьонбрун за по-малко от 7 минути.*